ΕΝΔΕΙΚΤΙΚΕΣ ΑΠΑΝΤΗΣΕΙΣ

ΘΕΜΑ 2Ο

α) Διατροπικές μεταφορές (Intermodal Transports): Σε αυτή την μορφή χρησιμοποιείται μια μεταφορική μονάδα (πχ. εμπορευματοκιβώτιο / container, piggyback κλπ) και περισσότερα του ενός διαφορετικά διαδοχικά μεταφορικά μέσα. Το ίδιο το φορτίο δεν υπόκειται σε χειρισμό κατά τη διάρκεια της όλης μεταφοράς, αλλά μεταφορτώνεται ολόκληρη η μεταφορική μονάδα από το ένα μέσο στο άλλο.

β) Διαδοχική μεταφορά: Είναι η μεταφορά που πραγματοποιείται από περισσότερους του ενός μεταφορείς, καθένας από τους οποίους εκτελεί διαδοχικά τμήμα της όλης μεταφοράς που γίνεται στον ίδιο γεωγραφικό χώρο (ξηρά, θάλασσα ή αέρα) με ένα είδος μεταφορικού μέσου (σιδηρόδρομο ή φορτηγό ή πλοίο ή αεροπλάνο) και καλύπτεται με ενιαία σύμβαση μεταφοράς και μια φορτωτική, η οποία νομικά αποκαλείται «διαφορτωτική». Παράδειγμα: Δύο οδικοί μεταφορείς αναλαμβάνουν διαδοχικά να μεταφέρουν το ίδιο φορτίο από την Αυστρία στην Ελλάδα, πραγματοποιώντας μεταφόρτωση στην Ουγγαρία.

γ) Εμπορευματικά κέντρα: Είναι οργανικά ολοκληρωμένα σύνολα δομών, διαρθρωμένων υπηρεσιών και υποδομών διαφορετικών μέσων μεταφοράς, που ιδρύονται και λειτουργούν σε περιοχή που επιτρέπονται δραστηριότητες για εξυπηρέτηση συνδυασμένων μεταφορών και υποχρεωτικά περιλαμβάνει ή συνδέεται με σιδηροδρομικό σταθμό ή λιμάνι ή αεροδρόμιο. Σε αυτή την περίπτωση θα συναντήσουμε μεταφορτώσεις τόσο ολόκληρων μεταφορικών μονάδων, όσο και μικρότερων ποσοτήτων φορτίου, μοναδοποιημένου ή μη.

δ) LCL (Less Container Load): Ποσότητα που δεν γεμίζει ένα container, αλλά πραγματοποιείται συμφόρτωση και μεταφορά μαζί με μικροποσότητες φορτίων που ανήκουν σε άλλους αποστολείς / παραλήπτες.

ε) Φορτηγά Ιδιωτικής Χρήσης (ΦΙΧ): Ανήκουν σε παραγωγική ή εμπορική επιχείρηση και χρησιμοποιούνται αποκλειστικά και μόνο από την ίδια για τις δικές της ανάγκες (πχ αγορά πρώτων υλών, πώληση προϊόντων της, μεταφοράς εξοπλισμού της σε συνεργεία προς επισκευή, κλπ.).
